Мария Шандуркова
Ваканция

chitanka.info

Лятната почивка

вече наближава,

с Алекс и със Живка

чака ни забава.

Люлките, басейна,

бързи въртележки,

слънцето ще грейне

още по-горещо.

На палатка с тате,

с въдици и лодка,

риба сом и раци

ще ловим и готвим.

Колело ще карам,

топката ще ритам,

после на Балкана

с мама ще поскитам.

Под вълните морски

весел ще се гмуркам,

ягодките горски

сладичко ще хрупкам.

Мама щом я няма,

братчето ще пазя,

на реката двама

босички ще газим.

А пред Интернета

хич не ми се дреме,

ставайте момчета,

няма, няма време.

Лятото пристига,

със игри чудесни,

чакайте ме книги,

ще чета наесен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.